Καρλ Φρίντριχ Άμπελ

Ο Καρλ Φρίντριχ Άμπελ (Carl Friedrich Abel, 22 Δεκεμβρίου 1723 - 20 Ιουνίου 1787) ήταν Γερμανός συνθέτης της κλασικής περιόδου. Ήταν βιρτουόζος της βιόλα ντα γκάμπα και συνέθεσε σημαντική μουσική για αυτό το όργανο. 

Ένα από τα πλέον γνωστά του έργα έγινε διάσημο εξαιτίας ενός λάθους. Τον 19ο αιώνα ένα χειρόγραφο μια συμφωνίας, γραμμένο από τον Βόλφγκανγκ Αμαντέους Μότσαρτ καταχωρήθηκε ως 3η Συμφωνία σε μι ύφεση K. 18  και εκδόθηκε ως τέτοια στην πρώτη έκδοση των απάντων του Μότσαρτ από τον οίκο Breitkopf & Härtel. Αργότερα ανακαλύφθηκε ότι στην πραγματικότητα η συμφωνία ήταν σύνθεση του Άμπελ που απλώς είχε αντιγραφεί από τον νεαρό Μότσαρτ ως άσκηση κατά τη διάρκεια του ταξιδιού του στο Λονδίνο το 1764. Η συμφωνία είχε αρχικά εκδοθεί ως το τελευταίο έργο στην συλλογή Έξι συμφωνίες, Opus 7.

Παραπομπές

Συνθέτες της κλασικής εποχής
Γερμανοί συνθέτες κλασικής μουσικής
Μαθητές του Γιόχαν Σεμπάστιαν Μπαχ